CELEX: 62016CN0092
Language: hr
Date: 2016-02-15 00:00:00
Title: Predmet C-92/16: Zahtjev za prethodnu odluku koji je 15. veljače 2016. uputio Juzgado de Primera Instancia n° 1 de Fuenlabrada (Španjolska) – Bankia S.A. protiv Henryja-Rodolfa Rengifa Jiméneza i Sheyle-Jeanneth Felix Caiza

2.5.2016   
            
            
               HR
            
            
               Službeni list Europske unije
            
            
               C 156/27
            
         Zahtjev za prethodnu odluku koji je 15. veljače 2016. uputio Juzgado de Primera Instancia no 1 de Fuenlabrada (Španjolska) – Bankia S.A. protiv Henryja-Rodolfa Rengifa Jiméneza i Sheyle-Jeanneth Felix Caiza
   (Predmet C-92/16)
   (2016/C 156/36)
   Jezik postupka: španjolski
   
      Sud koji je uputio zahtjev
   
   Juzgado de Primera Instancia no 1 de Fuenlabrada
   
      Stranke glavnog postupka
   
   
      Tužitelj: Bankia S.A.
   
      Tuženici: Henry-Rodolfo Rengifo Jiménez i Sheyla-Jeanneth Felix Caiza
   
      Prethodna pitanja
   
   
               1.
            
            
               Treba li članak 6. stavak 1. Direktive Vijeća 93/13/EEZ (1) od 5. travnja 1993. o nepoštenim uvjetima u potrošačkim ugovorima tumačiti na način da se ugovor ne može održati na snazi bez nepoštenog ugovornog uvjeta jer bi u protivnome bio pretjeran financijski teret za prodavatelja robe ili pružatelja usluga?
            
         
               2.
            
            
               Ako se ugovor koji je pretjeran financijski teret za prodavatelja robe ili pružatelja usluga ne može održati na snazi, ima li nacionalni sud pravo održati ugovor istodobno štiteći potrošača na način da primijeni dopunsko pravilo ili da u ugovor unese pravilo koje je u minimalnoj mjeri prihvatljivo za prodavatelja robe ili pružatelja usluga?
            
         
               3.
            
            
               Dopušta li neprimjenjivost nepoštenog ugovornog uvjeta o prijevremenom dospijeću održavanje na snazi ugovora u smislu članka 6. stavka 1. Direktive 93/13?
            
         
               4.
            
            
               Može li se potrošač pred sudom pred kojim se vodi postupak odreći sustava zaštite predviđenog Direktivom 93/13?
            
         
               5.
            
            
               Je li u skladu s načelom djelotvornosti Direktive 93/13 i Povelje Europske unije o temeljnim pravima (2) nacionalni postupovni zakon koji potrošačeva materijalna prava ili prednosti uvjetuje time da se on podvrgne osobito brzom postupku izvršenja, a takva prava i prednosti ne priznaje u drugim postupcima?
            
         
      (1)  SL 1993., L 95, str. 29. (SL, posebno izdanje na hrvatskom jeziku, poglavlje 15., svezak 12., str. 24.)
   
      (2)  SL 2000., C 364, str. 1. (SL, posebno izdanje na hrvatskom jeziku, poglavlje 1., svezak 7., str. 104.)